"La propunerea Primarului General, Gabriela Firea, Consiliul General al Municipiului Bucureşti a aprobat, în şedinţa de ieri (miercuri - n.r.), proiectul de hotărâre privind aprobarea indicatorilor tehnico-economici aferenţi studiului de fezabilitate pentru obiectivul de investiţii", a anunţat joi STB.

Reprezetanţii STB au explicat că circulaţia tramvaielor liniilor 19, 23, 27, pe tronsonul de pe Bulevardul Camil Ressu, cuprins între Şoseaua Mihai Bravu şi Strada Dristorului, este îngreunată de circulaţia autovehiculelor care pătrund pe ampriza liniei de tramvai şi împiedică o frecvenţă de circulaţie constantă a tramvaielor, conform graficelor STB SA.

Prin delimitarea căii de rulare a tramvaielor, va creşte viteza de exploatare şi frecvenţa acestor mijloace de transport în comun, au mai spus reprezentanţii STB.

Conform Studiului de fezabilitate, prin delimitarea liniei de tramvai, se va obţine o viteză medie de exploatare de 13,67 km/h pentru linia 19, 13,80 km/h pentru linia 23, 13,72 km/h pentru linia 27, respectiv o capacitate de transport de 1551 călători/oră şi sens pentru linia 19, 1231 călători/oră şi sens pentru linia 23, 1.926 călători/oră şi sens pentru linia 27.

Lungimea totală a traseului delimitat este de 250 metri liniari, iar valoarea totala a investiţiei este de 132.302 lei.

Culoare unice au mai fost realizate prin separarea căii de rulare pentru 5 dintre liniile de tramvai cu utilizare intensă: 1, 10, 21, 41, şi 32.

loading...